《忆旧游》
清代·汤莱

夜深浑不寐，却对银蟾，故起新愁。遥怜当此际，梧桐清影，可为愁留。

惟问花香鸟语，春到倩谁收。只帘外青山，窗前流水，阅尽沉浮。

休休。回首处，将一种凄凉，暂付庄周。叹胜地不常，早荒台馀垄，三径全休。

纵使梦魂飞越，欲说也无由。料当年燕子，飞飞犹自觅南楼。

作者简介：字莱生，丹阳愁，兴化李大来室。有《忆蕙轩词》。